Opatthani wa Amina ni Ali

Emakhuwa

A produção deste livro tornou-se possível graças ao apoio do povo Americano através da Agência dos Estados Unidos para o Desenvolvimento Internacional (USAID). O conteúdo desta publicação é da total responsabilidade do Ministério da Educação e Desenvolvimento Humano da República de Moçambique.

FICHA TÉCNICA
Título:
Opatthani wa Amina ni Ali
Língua:
Emakhuwa
Coordenação Editorial - MINEDH:
Telésfero de Jesus e Vicente Bisque
Vamos Ler!:
Samima Patel, Abdala Machude, Amélia Bazima e Dilson Buque
Autores:
Neves Jacinto Anselmo, Júlio Bernardo, Lucas Bonga, Eduardo Napualo,
Elmano Mucopo, Ana Jahamo e Saraiva A Aibo
Assessoria Linguística e metodológica:
Carlos Manuel e Maurício Bernardo
Ilustração:
Orlando Chissano
Maquetização:
Walter Sambo
Capa:
Orlando Chissano e Walter Sambo
Impressão:
???????
Tiragem:
???????
N.º do registo:
???????
Financiado por USAID
República de Moçambique

Amina: Miyo nsina naka ti Amina. Mankhi nyuwo?
Ali: Miyo kiniitthaniwa Ali. Kinkhala iwe.
Amina: Ali, muneetta oxikola?
Ali: Aayo, kinneetta. Weyiwo kinnixutta itthu sooreera.
Amina: Ntoko exeeni munxuttaanyu?
Ali: Ntoko osoma iliivuru, opaka ikontha ni ocampula.

Amina: Miyo nave kinneetta oxikola. Meelo ni roweke hoothe?
Ali: Aayo, nirowe hoothe. Masi muhipise. Nihaa na opeherya.
Amina: Kihaana waaleela amaama wiira akivenxe.
Ali: Muhiliyale waavekela okuxa yoolya oxikola.
Amina: Awo annikivahaka kaarowaka oxikola.
Miyo okisivela amaama.

Amina: Olelo kooxutta olepa muhupi.
Ali: Miyo kisomme waaphenta ni waattittimiha amusi.
Amina: Kinimwaalepela muhupi apaapa.
Ali: Munkela ohimya exeeni?
Amina: Kinkela waaleela sootheene kinxuttaaka oxikola.
Ali: Eyo ti yooreera.

Ali: Sayi Amina, nsana mwaahilepa muhupi?
Amina: Aayo. Apaapa yaahisoma ni yaahaasivela.
Ali: Miyo kinrowa waalepela ewarakha apiipi aka.
Kinrowa waaleela ifeeriya saka.
Amina: Sinrowa okhala salini?
Ali: Apurusoori yenre khavanrowa opisa.
Amina: Onrowa okisivela waaweha apiipi aka.

Amina: Mumpaka exeeni?
Ali: Kinaalepela ewarakha apiipi aka mwaha wa ifeeriya.
Waphiya okathi wa ifeeriya kinrowa waaxekurya.
Amina: Muniiraka exeeni mwaphiya wa apiipi anyu?
Ali: Kinnithweela ni kinnaakhalihera miteko sa vate.
Ninniviriha hoothe nihiku ni amusi ahu nihakalalaka.
Amina: Miyo kinimwaalepela apiipi aka wiira kaa leele
muxinttano wa osoma.

Amina: Ifeeriya kinimwiira mpantta wa muxinttno  no wa osoma.
Ali: Muxinttano wa osoma? Onrowa wiiraneya woowi?
Amina: Onrowa wiiraneya oxikola wahu.
Ali: Ni miyo nkimphavela ohaleela.
Amina: Owo muxinttano onlipihera osuwela wahu.
Oreera waaweha mapurusoori ahu anikhaliheraka.

Ali: Ti ani aniira mpantta wa muxinttano wa osoma?
Amina: Anaxikola ootheene a Ekalaase ya Neeraru.
Ali: Mwa muxinttano yoowo, aakhala aniwerya oxintta?
Amina: Aayo. Ootheene aniira mpantta ahaana osoma vanceenexa.
Ali: Anaxikola akavi akhanle ooxintta?
Amina: Anixintta anaxikola araru ale oosuwelaxa osoma.

Ali: Ale anxintta anaakhelihiwa exeeni?
Amina: Awo annivahiwa etthuvo: iliivuru,
ikateerunu, ilaapi hata mirupa sa oxikola.
Ali: Ti ani anivaha itthuvo seyiyo?
Amina: Muhooleli a oxikola. Ikwaha sikina onnikawa ipoxitaale.
Ali: Ipoxitaale ixeeni?

Amina: Ipoxitaali ikaratawu samukhaani sa mutthaka.
Iyo sinlepiwa ottuli, ohoolo saya sinkhala ilatarato.
Ali: -Aah! Kaahitoko oweha aalempe munna aka.
Owo aakhala elapo ekina, nto aaveleelihera apaapa.
Amina: Mutthaka xeeni aalempaawe?
Ali: Owo aanihimyera wiira aari mukumi ni tho anisoma.

Ali: Owo aanihimya tho wiira aaninkheliwa ni hiyo.
Amina: Ekeekhayi. Okhala ottayiwene wa amusi ovila.
Onaaphwanya apatthani akina ni itthu isya.
Ali: Siiso nihaana waaphenta ni waattittimiha anaattamanaahu.
Kahiyoru ale akhanle amusi ahu.
Amina: Tthiri oreera otthariha mananna a okhalihana.